2015 yilda Xitoy iqtisodiyotining 6.9 foiz miqdorida o‘sishi jahon iqtisodiy o‘sishining 25 foizini ta’minladi. Bu haqda XXR Davlat statistik boshqarmasi rahbari Van Baoan matbuot anjumani chog‘ida aytib o‘tdi. “Xalqaro kon’yunktura inobatga olingan holda, Xitoyning 6.9 foizlik iqtisodiy o‘sish darajasi diqqatga sazovor natijadir. U dunyodagi eng yaxshi natijalardan biridir, va Xitoyning jahon iqtisodiy o‘sishidagi ulushi 25 foizni tashkil qiladi”, - deb ta’kidladi u.